Paradise Sands 6 | LekkeSlaap
Paradise Sands 6: Hooffoto's
Paradise Sands 6 is aan die skilderagtige Ooskus in Paradys-strand naby Jeffreysbaai geleë. Paradys-strand strek 'n paar kilometer al langs 'n pragtige sandstrand van die Seekoeirivier-strandmeer af in die rigting van St Francisbaai. Dié luukse selfsorgwoonstel het ongeëwenaarde see-uitsigte en bekoorlike sonsondergange en sonsopkomste.
Die woonstel het 3 slaapkamers en 2 badkamers. Die hoofslaapkamer bied ongelooflike uitsigte oor die oseaan en beskik oor 'n koningingrootte-bed en 'n en suite-badkamer met 'n stort. Die tweede slaapkamer het 'n dubbelbed en die derde slaapkamer het 2 enkelbeddens. Die tweede badkamer is toegerus met 'n stort, toilet en wasbak.
Die oopplan-leefarea bevat 'n moderne kombuis, gerieflike leefarea en eetarea met sitplek vir 6. Die kombuis is modern en goed toegerus met graniet-toonbanke, 'n gasstoof, 'n elektriese oond, 'n digitale broodrooster, yskas-vrieskas met ysmaker, koffiemasjien en 'n aparte waskamer met 'n wasmasjien, tuimeldroër en skottelgoedwasser. Die sitarea lei na die patio met lieflike uitsigte oor die oseaan. Die eenheid het 'n platskerm-TV met DStv-kanale en 'n binnebraai.
Gemeenskaplike geriewe sluit 'n waskamer, vermaakarea, binnenshuise swembad, braai-area en veilige parkeerplek in die kelder van die woonstelblok met afstandbeheertoegang in.
Jeffreysbaai en die omgewing bied heelwat geleenthede vir avontuur, bergklim en visvang. Jeffreysbaai het 'n 9 putjie-gholfbaan en rolbalbane. Daar is 18 putjie-gholfbane naby St Francisbaai wat die nuwe Jack Nicklaus Links insluit. Die woonstel is ongeveer 8 km van die Fountains Winkelsentrum met 'n verskeidenheid winkels en restaurante af geleë. Nog so 3 minute daarvandaan is daar 'n klein supermark in die karavaanpark van Paradysstrand. Jeffreysbaai is 1 van die 5 top-branderplankrybestemmings in die wêreld. Die jaarlikse Billabong Pro ASP World Tour Branderplankrykompetisie word in Julie hier gehou en toeskouers en branderplankryers van reg oor die wêreld kom hier bymekaar vir dié geleentheid wat op die internet en verskeie televisiekanale vertoon word.
’n Bespreking by Paradise Sands 6 sluit in:
4.5 uit 5van 19 resensies vir Paradise Sands 6
Gaste dink Paradise Sands 6 het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGNjMDU3ZDc1LTBiNGItNGY5ZC04YjYzLTVlYWU4ZjM0NDliYg?w=1440&h=960&fit=crop&auto=format Vanaf R1 250 per nag (plek vir 6) 19 5 1 5 2 Seebries Avenue Paradise Beach 6300 Oos-Kaap 086 999 0018 14:00-19:00 10:00 -34.088286072338 24.904839098454